hu hu hu hu hu hu hu hu hu hu hu hu hu hu hu hu hu de hu hu hu de hu hu hu hu ru hu ru hu hu hbs_lat hu en hu hu hu hu hu hbs_lat hu hu hu en hu hu fr eu hu pt zh hu hu hu da en sv en en hu en hu en el hu hu eo hu eo fr fr hu de fi el de hu hu hu hu hu hu hu hu hu hu hu hu hu it en hu en hu pt hu hu hu en nl hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu
Ha másként nem jelöljük, az adatok az anyag standardállapotára (100 kPa) és 25 °C-os hőmérsékletre vonatkoznak.
A mangán-dioxid vagy mangán(IV)-oxid a mangán oxigénnel alkotott vegyülete, oxidja. A képlete MnO2. A mangán oxidációs száma benne +4. Fekete színű por. Nyomot hagy a papíron. Vízben gyakorlatilag oldhatatlan. A mangán-dioxid kis mértékben vezeti az elektromos áramot, ugyanis a kristályrácsa átmenetet képez az atomrács és a fémrács között. Erős oxidálószer. A természetben is megtalálható ásványként. Mangán-peroxid megnevezése helytelen, ugyanis a vegyület nem tartalmaz peroxidkötést.
2 Előfordulása a természetben
Erős oxidálószer. Feloldódik tömény kénsavban és sósavban. Kénsavban oldva oxigén, sósavban oldva klór fejlődik. A mangán-dioxid mindkét reakcióban mangán(II)-sóvá redukálódik.
2   M n O 2 + 2   H 2 S O 4 → 2   M n S O 4 + 2   H 2 O + O 2 {\displaystyle \mathrm {2\ MnO_{2}+2\ H_{2}SO_{4}\rightarrow 2\ MnSO_{4}+2\ H_{2}O+O_{2}} }
M n O 2 + 4   H C l → M n C l 2 + C l 2 + 2   H 2 O {\displaystyle \mathrm {MnO_{2}+4\ HCl\rightarrow MnCl_{2}+Cl_{2}+2\ H_{2}O} }
Oxidál bizonyos szerves vegyületeket, például a formaldehidet hangyasavvá alakítja. Nitrogénné oxidálja az ammóniát, eközben maga a vegyület mangán(III)-oxiddá redukálódik.
6   M n O 2 + 2   N H 3 → 3   M n 2 O 3 + N 2 + 3   H 2 O {\displaystyle \mathrm {6\ MnO_{2}+2\ NH_{3}\rightarrow 3\ Mn_{2}O_{3}+N_{2}+3\ H_{2}O} }
Ha oxigén jelenlétében alkálifémek hidroxidjaival olvasztják össze, manganátok képződnek belőle.
2   M n O 2 + 4   K O H + O 2 → 2   K 2 M n O 4 + 2   H 2 O {\displaystyle \mathrm {2\ MnO_{2}+4\ KOH+O_{2}\rightarrow 2\ K_{2}MnO_{4}+2\ H_{2}O} }
Bizonyos folyamatok katalizátora. Kis mennyiségű mangán-dioxid is jelentősen gyorsítja a kálium-klorát és a hidrogén-peroxid bomlását oxigénfejlődés közben. Réz(II)-oxiddal keverve elősegíti a szén-monoxid és az oxigén egyesülését szén-dioxiddá.
Oxidálószer, de lúgos kémhatású közegben erős oxidálószerek hatására oxidálódik.
A mangán-dioxid a természetben megtalálható ásványként. Az ásvány neve barnakő vagy piroluzit. A piroluzit a mangán legfontosabb érce.
Mesterségesen előállítható a mangán(II)-nitrát hevítésével.
M n ( N O 3 ) 2 → M n O 2 + 2   N O 2 {\displaystyle \mathrm {Mn(NO_{3})_{2}\rightarrow MnO_{2}+2\ NO_{2}} }
Mangán-dioxid keletkezik a mangán(III)-oxid levegőn való hevítésekor is.
Mangán-dioxidból állítanak elő több más mangánvegyületet. Alkalmazzák festékek gyártásakor és oxidálószerként. Felhasználják az üveggyártásban is, mert elszínteleníti az üveget azáltal, hogy a benne található vas(II)-ionokat vas(III)-ionokká oxidálja. Színezőanyagként is adják az üvegekhez. Felhasználják katalizátornak az oxigén kálium-klorátból történő laboratóriumi előállításnál. Réz(II)-oxiddal keverve gázálarcokban alkalmazzák betétként, mert elősegíti a szén-monoxid oxidációját szén-dioxiddá. Felhasználják a gyufagyártáshoz és a tűzijátékok készítésekor. Depolarizátorként alkalmazzák a szárazelemekben és a Leclanché-elemekben. Víztechnológiában oxidáló tulajdonságát felhasználva mangántalanító töltetként használják. Regenerálása oxidálószerrel tipikusan permanganáttal történik.
Nyilasi János: Szervetlen kémia
Bodor Endre: Szervetlen kémia I.
↑ a b c d A mangán-dioxid vegyülethez tartozó bejegyzés az IFA GESTIS adatbázisából. A hozzáférés dátuma: 2010. december 27. (JavaScript szükséges) (angolul)
↑ a b c A mangán-dioxid veszélyei, R-, S-mondatok (ESIS)[halott link]
A lap eredeti címe: „https://hu.wikipedia.org/w/index.php?title=Mangán-dioxid&oldid=23571035”
Utoljára szerkesztve 2021. február 13., 16:12-kor
A lap utolsó módosítása: 2021. február 13., 16:12
A lap szövege CC BY-SA 3.0 alatt érhető el, ha nincs külön jelölve.